laion/Wikipedia-Exotic huggingface dataset:
אליפות הזוגות של NXT UK

אליפות הזוגות של NXT UK (באנגלית: NXT UK Tag Team Championship) הייתה תואר אליפות זוגות בהיאבקות מקצועית, שנוצר על ידי ארגון ההיאבקות האמריקאי, ה-WWE, ושייך למותג הפיתוח שלו, NXT UK, ששימש כמותג האחות של NXT בממלכה המאוחדת. האליפות נוצרה ב-18 ביוני 2018, כשהאלופים הראשונים היו ג'יימס דרייק וזאק גיבסון. האלופים האחרונים היו ברוקס ג'נסן וג'וש בריגס. אליפות זו אוחדה עם אליפות הזוגות של NXT ב-4 בספטמבר 2022 באירוע Worlds Collide. ארגון ה-WWE הודיע על תוכניותיו ליצור מותג בממלכה המאוחדת במהלך דצמבר 2016, לעומת זאת, תוכנית זו יצאה לפועל רק באמצע שנת 2018, כש-NXT UK הפך למותג המדובר. האליפות נוצרה ב-18 ביוני 2018 במהלך הלילה הראשון של טורניר אליפות בריטניה לשנת 2018. למרות שתואר אליפות זה הוא אחד מארבע חגורות אליפות הזוגות ב-WWE, הוא נחשב לאחרון בחשיבותו במחלקת הזוגות, כששלוש חגורות אליפות הזוגות של שלושת המותגים הראשיים (אליפות הזוגות של Raw, אליפות הזוגות של סמאקדאון ואליפות הזוגות של NXT) נחשבות לבכירות ממנו. במסיבת עיתונאים שנערכה ב-O2 ארנה ב-15 בדצמבר 2016, טריפל H חשף את תוכניות ה-WWE להקמת מותג בממלכה המאוחדת, שבו מתאבקים מהמדינות השונות יתחרו. כמו כן, אליפות בריטניה של ה-WWE נוצרה באותו היום, לעומת זאת, תוכניות אלו לקחו זמן, כשרק באמצע שנת 2018 הן התממשו. ב-18 ביוני 2018 במהלך הלילה הראשון של טורניר אליפות בריטניה, אליפות הזוגות של NXT UK, ביחד עם אליפות הנשים של NXT UK, הוכרזו למותג NXT UK. ב-14 באוקטובר, במהלך הקלטות התוכנית NXT UK בפלימות', טריפל H והג'נרל מנג'ר, ג'וני סיינט, חשפו את חגורות אליפות הזוגות. טורניר הדחות של ארבעה זוגות התקיים בהקלטות התוכנית NXT UK ב-24 וב-25 בנובמבר (ששודרו לאחר מכן ב-2 וב-9 בינואר 2019, בהתאמה). הגמר התקיים באירוע NXT UK TakeOver: Blackpool, שנערך ב-12 בינואר, ובו ג'יימס דרייק וזאק גיבסון ניצחו את מאסטש מאונטיין (טרנט סבן וטיילר בייט) וכתוצאה מכך הפכו לאלופי הזוגות הראשונים. חגורות האליפות נחשפו על ידי מנהל התפעול הראשי של ה-WWE וראש צוות NXT, טריפל H, ביחד עם הג'נרל מנג'ר של NXT UK, ג'וני סיינט, ב-14 באוקטובר, במהלך הקלטות התוכנית NXT UK בפלימות'. הפלטה המרכזית מעוצבת סביב הלוגו של NXT UK, כשלעצמו מכיל בצדדיו את סמל הממלכה המאוחדת, עם אריה וסוס (במקום החד קרן המסורתי) בנוסף ללוגו של NXT בצורה אנכית. החיות הן מזהב, בעוד שהלוגו הוא מכסף. הכיתוב מעל הגלובוס העליון הוא "הזוגות של UK", בעוד שהכיתוב מתחת לגלובוס התחתון הוא "אלופים". גבול מעוטר בזהב עם תכשיטים אדומים תוחמים את הפלטה המרכזית. פסים מפרידים מזהב בכל קצה מפרידים בין הפלטה המרכזית לשתי הפלטות הצדדיות. במה שהפך למאפיין בולט של חגורות האליפות בארגון, הפלטות הצדדיות ניתנות לשליפה ולהחלפה עם הלוגו של אלופי הזוגות הנוכחיים; ברירת המחדל של פלטות אלו היא הלוגו של ה-WWE. הפלטות מוטמעות על רצועת עור בצבע שחור. מדיה וקבצים בנושא אליפות הזוגות של NXT UK בוויקישיתוף אתר האינטרנט הרשמי של אליפות הזוגות של NXT UK ה-WWE מכריזים על המותג החדש של NXT UK; שתי אליפויות נוספות ייווצרו ה-WWE חושפים את חגורות אליפות הזוגות של NXT UK גיבסון ודרייק ניצחו את מאסטש מאונטיין והפכו לאלופי הזוגות הראשונים של NXT UK חדשות מרעישות מהקלטות התוכנית NXT UK (זהירות: ספוילר)
פלימות' קונקורד

פלימות' קונקורד (באנגלית: Plymouth Concord) היא מכונית קופה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1951–1952. 2 דלתות - קופה. 2 דלתות - פאסטבק סדאן (אנ'). 2 דלתות - סטיישן. 2 דלתות. 3 נוסעים במושבים הקדמיים בלבד (בדגמי קופה). 6 נוסעים בדגמי פאסטבק (3+3). מחיר היחידה דגם פאסטבק סדאן בשנת 1951 בארצות הברית עמד על 1,673 דולר. שמשת חלון קדמי - 2 חלקים סימטריים. מנוע קדמי. מנוע הנעה אחורית. קרייזלר פלימות' פלאזה פלימות' דה לוקס פלימות' סבוי מדיה וקבצים בנושא פלימות' קונקורד בוויקישיתוף פלימות' קונקורד, בביצוע דגם פאסטבק - 2 דלתות, סרטון באתר יוטיוב פלימות' קונקורד, בביצוע דגם פאסטבק - 2 דלתות, סרטון באתר יוטיוב פלימות' קונקורד, בביצוע דגם קופה, סרטון באתר יוטיוב הקדמה למכוניות פלימות' בין השנים 1949-1952 allpar.com/history/plymouth/plymouths-1949-1952 John Gunnell, Standard Catalog of American Cars 1946–1975, Krause Publications, 2002, ISBN 0-87341-027-0. "פלימות' קונקורד", 2 דלתות סדאן washingtonpost.com/archive/sports/1998/01/23/1951-plymouth-concord-2-door-sedan "פלימות' קונקורד" - 3 נוסעים lov2xlr8.no/brochures/plymouth
דני דוידי

דני דוידי (נולד ב-20 בספטמבר 1965) הוא קצין בצה"ל במילואים בדרגת תת-אלוף, אשר פיקד על עוצבת נתיבי האש ועל המכללה לפיקוד טקטי. דוידי התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שימש במגון תפקידי מטה ופיקוד ובהם מפקד פלוגה וגדוד. בשנים 2004–2005 פיקד על עוצבת נתיבי האש, בין היתר במבצע חומת מגן. בשנים 2001–2005 פיקד על המכללה לפיקוד טקטי. השפעת המכללה לפיקוד טקטי על הקצונה וההכשרה בצה"ל, מערכות 396, ספטמבר 2004 . דליה שחורי, חופש הביטוי האקדמי, הגרסה המצומצמת, באתר הארץ, 5 באוגוסט 2002. מבצע חומת מגן, אתר עוצבת נתיבי האש. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אריק דוידי

אריק דוידי הוא קצין בצה"ל במילואים בדרגת אלוף-משנה, אשר פיקד על עוצבת נתיבי האש. דוידי התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שימש במגון תפקידי מטה ופיקוד ובהם מפקד פלוגה וגדוד 53 של חטיבה 188. בין היתר פיקד דוידי על גדודו והוביל אותו בעת הלחימה בדרום לבנון, ובכלל זה בהדיפת מתקפה של חזבאללה על מוצבים שהחזיק כוח מחטיבת גולני באפריל 1987. בשנים 2004–2005 פיקד על עוצבת נתיבי האש, בין היתר במבצע חומת מגן. בשירות המילואים שימש כשופט בבית הדין הצבאי לערעורים. לאחר שחרורו הקים חברה לייעוץ ביטחוני וביטחון המולדת בשם E. Global Group. דוידי הוא בוגר המכללה לביטחון לאומי. מדיה וקבצים בנושא אריק דוידי בוויקישיתוף מפגש מרתק בין הוועדה המייעצת של iHLS לבוגרי המחזור ה-3 של האקסלרטור, אתר "I-hls", ‏ 19 בנובמבר 2017. יוסי פלד, איש צבא (כתבה: רונית ורדי), תל אביב: ספרית מעריב, תשנ"ג-1993, עמוד 303. מבצע חומת מגן, אתר עוצבת נתיבי האש. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יאמה

יאמה (מעוצב: יַאמַּהּ) הוא סינגל שהוקלט על ידי הזמרת הישראלית מרגלית צנעני. השיר יצא לאור ב-18 בדצמבר 2018, כסינגל שלא מתוך אלבום, על ידי חברות תקליטים ביג בוס רקורדס ובנדי כתום. השיר הגיע למקום הראשון במצעד של כאן גימל. השיר נכתב על ידי עמוס נוי, הולחן על ידי דודו טסה והופק על ידי טסה וניר מימון. השיר הוא מעין בלדה ים-תיכונית, בה מדובר על אישה שנפגעה מדברים רבים. שיר זה מתפקד כשיר הראשון של צנעני מאז "רחוק מכאן שיצא בשנת 2016. יוסי חרסונסקי סקר את השיר, והעניק לו ציון של שלושה וחצי כוכבי זהב מתוך חמישה. טרם הוציאה את הווידאו קליפ המלא של השיר, העלתה מרגלית צנעני לערוץ היוטיוב שלה אודיו של השיר, המציג את עטיפתו של הסינגל ב-18 בדצמבר 2018. בנוסף לכך, עלה השיר לרשתות הזרמת המדיה ספוטיפיי ואפל מיוזיק. סרטון השיר "יאמה" באתר יוטיוב יאמה, יוסי חרסונסקי מרגלית צנעני - הערוץ הרשמי, מרגלית צנעני - יאמה, נבדק ב-2019-01-14 Media Forest, mediaforest-group.com מרגלית צנעני - הערוץ הרשמי, מרגלית צנעני - יאמה, נבדק ב-2019-01-14 מלחין וכותב השיר "יאמה" באתר שירונט, באתר shironet.mako.co.il מרגלית צנעני - הערוץ הרשמי, מרגלית צנעני - רחוק מכאן, נבדק ב-2019-01-14 מרגלית צנעני, יַאמַּהּ, באתר יוסמיוסיק, ‏2018-12-18 יאמה (באנגלית), נבדק ב-2019-01-14 Yamah - Single by Margalit Tzan'ani (באנגלית אמריקאית), נבדק ב-2019-01-14
עקיבא ווייס

עקיבא ווייס (נולד בכ"ה בחשוון ה'תשנ"ג, 21 בנובמבר 1992) הוא עיתונאי חרדי ישראלי המשמש כתב לענייני דת וחרדים בכאן חדשות. נולד בבני ברק, בן למשפחה בת 15 ילדים ולמד בתלמוד תורה סאטמר. בוגר ישיבת מאור התלמוד הליטאית-חרדית ברחובות. שירת ב'יד שרה' במסגרת השירות הלאומי. החל את דרכו העיתונאית ב"קו נייעס". שימש כתב פוליטי באתר קוקר-אקטואליק, מבית תחנת הרדיו 'קול ברמה' תחת שם העט "אבי שיף". בהמשך היה הכתב הפוליטי של אתר 'בחדרי חרדים'. בשנת 2016 החל לעבוד בתאגיד השידור הישראלי ככתב כלכלי ופרסם כתבות רבות על מעמד הביניים החרדי והעשירון התחתון, ביניהם תחקירים על מפעל הפיס והמדיניות החרדית כלכלית. בשנת 2017 נבחר לאחד הצעירים המשפיעים של וואלה ברנזה. בשנת 2018 מונה לכתב לענייני דת של תאגיד השידור ומפרסם כתבות בכאן 11, בכאן ב' ותחנות הרדיו הנוספות של כאן. באוגוסט 2023 נישא לאלקי ברגשטיין, יועצת השר אופיר סופר ולהם בן. חשיפת הקלטות של האדמו"ר מגור על משבר הגיוס - ערב פיזור הכנסת ה-21 חשיפת הפגישה לפירוק הבית היהודי תחקיר על תפקוד רבני ערים חשיפת הקלטה של משה גפני על דיל חוק הלאום פרסום על השיחות בין שמעון פרס לרב עובדיה יוסף על תמיכה בהסכם השלום עם הפלסטינים תחקיר על הכשרת הימורים במפעל הפיס במגזר החרדי עקיבא ווייס, ברשת החברתית פייסבוק עקיבא ווייס, ברשת החברתית אקס (טוויטר) עקיבא ווייס, ביישום טלגרם הפודקאסט "מה קורה כאן" בהגשת לי-אור אברבך, עקיבא וייס: "חרדים הם לא סרטוני חתולים", אתר כאן, 5 בספטמבר 2018 בני יחזקאלי, הכתב החרדי חושף: עד גיל 11 דיברתי רק אידיש, באתר בחדרי חרדים, ‏6 לספטמבר 2018 אלכסנדר כץ, כבר לא שם בדוי: הכתב הפוליטי של 'בחדרי חרדים' החליט לחשוף את זהותו האמיתית, באתר אייס, 24 בנובמבר 2015 ישי כהן, עקיבא וייס עוזב את "בחדרי חרדים" ויהפוך לכתב כלכלי בתאגיד, באתר כיכר השבת, ‏25 לאוגוסט 2016 ממשיך להפתיע: הג'וב החדש של וייס, באתר בחדרי חרדים, ‏4 ביולי 2018 יאיר טוקר, חילופי גברא בתאגיד: עקיבא וייס מונה לכתב חרדים, באתר כיכר השבת, ‏4 ביולי 2018 עקיבא ווייס, בלעדי, האדמו"ר מגור בהקלטה על חוק הגיוס: "אני עושה מספיק מתחת לשולחן ומעל השולחן" עקיבא ווייס, פרסמנו במהדורה: בניגוד להצהרותיו, ח"כ בצלאל סמוטריץ, היה שותף בדיונים של בנט ושקד על פרישה - יומיים לפני ההודעה. עקיבא ווייס, תחקיר של עקיבא ווייס: רבנים מקבלים עשרות אלפים כמעט בלי לעבוד | מתוך חדשות הערב 1.11.17 צפו בתחקיר: רבני הערים הלא פעילים, באתר "סרוגים", 2 בנובמבר 2017 עקיבא וייס, יהדות התורה נגד חוק הלאום: "אנחנו לא רוצים את זה", באתר כאן תאגיד השידור הישראלי, ‏31 ביולי 2018 עקיבא ווייס, תיעוד בלעדי מפגישת הרב עובדיה יוסף עם שמעון פרס עקיבא ווייס, שיטת הפיס: כך הגדיל מפעל הפיס את מספר המהמרים החרדים
סירוס (אי)

סירוס (ביוונית: Σύρος) הוא אי בקבוצת האיים הקיקלאדיים שבים האגאי. האי ממוקם 144 ק"מ מדרום-מזרח לאתונה, שטחו 83.6 קמ"ר וחיים בו כ-21,000 תושבים. העיר הגדולה באי, ארמופולי (Ερμούπολη) (אנ'), היא בירת האיים הקיקלאדיים ועיר נמל חשובה בים האגאי. בה נמצא קמפוס אוניברסיטת הים האגאי, נמל תעופה בינלאומי (IATA =‏ JSY; ‏ICAO = ‏LGSO) וכמה קונסוליות של מדינות אירופאיות. העיר השנייה בגדלה, אנו סירוס (Άνω Σύρος) מתנשאת על הר ובראשו מצודה שהוקמה בימי השלטון הוונציאני באי. הרשות המוניציפלית של האי כוללת גם את שני האיים הזעירים הבלתי מיושבים ורוריוסה וגיירוס (Γυάρος) הנמצאים צפונית לו. באי קיימים ממצאים מלפני 5,000 שנה, מתקופת הברונזה ביוון העתיקה. שרידים המשויכים לתרבות הקיקלאדית התגלו באתר קסטרי (Καστρί) וזהו אחד המקומות המיושבים העתיקים ביותר שהתגלו באזור יוון. האי יושב ככל הנראה על ידי הפיניקים ונודע כמקומו של הפילוסוף פרקידס, בן המאה השישית לפנה"ס, מורו של פיתגורס. במהלך ימי הביניים נכבש האי על ידי סיציליה, האימפריה הערבית, הרפובליקה של ונציה (מ-1204) והאימפריה העות'מאנית (מ-1522). ב-1522 נכבש האי על ידי ח'יר א-דין ("ברברוסה"), שודד ים, מדינאי ואדמירל עות'מאני שפעל בשירותו של הסולטאן סולימאן המפואר. לאיים הוענק חופש דת והקלות במיסים. בפרט זכתה לתמיכה הכנסייה הקתולית באי. מיקומו האסטרטגי של האי תרם לכך שהוא היה תמיד בסיס ימי מבוצר. תושבי האי, שרובם היו קתולים (בניגוד לתושבי יוון שהיו יוונים-אורתודוקסים) וזכו לאוטונומיה במסגרת האימפריה העות'מאנית, שמרו על נייטרליות בעת מלחמת העצמאות היוונית. עקב השקט היחסי באי, זרמו אליו פליטים יוונים מאסיה הקטנה, כיוס, ספצס ומקומות נוספים. פליטים אלה למעשה בנו את העיר ארמופולי כעיר גדולה. ב-1829 סופח האי לממלכת יוון. עקב כך גדלה מאוד השפעת הכנסייה יוונית-אורתודוקסית באי. במהלך שנות ה-30 של המאה ה-19 הפכה ארמופולי לעיר בירה, עם סניפי דואר ובנק, מוזיאון, ספרייה, בית משפט השלום, בית ספר ציבורי, מרפאה ועוד. כן הגיעו לאי בעלי ממון שבנו בו בתי קיט ובתי מידות ותרמו להמרצת הכלכלה המנומנמת. ב-1854 הכתה באי מגפת כולרה. עד שנות ה-60 של המאה ה-19 הוקמו בעיר מבני ציבור בסגנון נאו-קלאסי שתוכננו על ידי אדריכלים מגרמניה ומאיטליה ובהם בית העירייה, תיאטרון אפולו, הספרייה המרכזית ובית החולים, כמו גם מספר וילות פרטיות מחוץ לעיר. במקביל התפתח נמלה של העיר והפך לנמל שוקק הכולל גם מרכז מסחרי ותעשייתי מודרני. ב-1856 נוסדה בעיר חברת ספינות הקיטור היוונית (.Hellenic Steamship Co).‏ ב-1861 נוסדה בעיר חברת נאוריו (Νεώριο Σύρου), לתיקון וייצור ספינות (ובהמשך גם ייצרה מכוניות), אחת מחברות התעשייה הוותיקות ביותר ביוון. אולם סירוס וארמופלי לא הצליחו לעמוד בתחרות מול נמלי היבשה הגדולים שהחלו להתפתח במהירות בפטרס ובפרט בפיראוס ולקראת מפנה המאה העשרים האי שקע שוב בנמנום, ושגשוגו היחסי נקטע עקב מלחמות המאה ה-20. בעוד ארמופולי זכתה לפיתוח מודרני ולאווירה יוונית טיפוסית מוארת ולבנה, הרי שאנו סירוס משמרת אווירה ימי-ביניימית-ונציאנית, עם סמטאות צרות המתפתלות לראש ההר, בתים בגוון אדמה וכנסייה קתולית מרכזית. מאז שנות ה-80 של המאה ה-20 הפכה כלכלת האי למבוססת תיירות, והוא מציע שירותי תיירות מגוונים וכן מרכז תיירותי, אדמיניסטרטיבי ולוגיסטי לשאר האיים באזור. מדיה וקבצים בנושא סירוס בוויקישיתוף אתר תיירות סירוס אתר אוניברסיטת הים האגאי סירוס באתר תיירות יוון סירוס, באתר אנציקלופדיה בריטניקה (באנגלית) על קסטרי באתר משרד התרבות של יוון, אודיסאוס Greek Shipping Miracle: FROM SAIL TO STEAM (1873-1900) אתר נאוריו
הייבן

הייבן (באנגלית: Haven) היא דרמה על-טבעית אמריקאית-קנדית המבוססת באופן רופף על הספר "הילד מקולורדו" (אנ') מאת סטיבן קינג. הסדרה עוסקת בחקירות מקרים על-טבעיים המתרחשים בעיירה הבדיונית הייבן במדינת מיין. סוכנת FBI בשם אודרי פרקר מגיעה לעיירה הייבן, ומגלה שרבים מתושביה נגועים ביכולות על-טבעיות שאינם מסוגלים לשלוט בהן. תושבים אלה מכונים "מוטרדים" (Troubled) והיכולות מכונות "צרות" (Troubles). אודרי, שגדלה כיתומה, מוצאת בהייבן תצלום של אישה הדומה לה ומניחה שזאת אמה. אודרי מתפטרת מהסוכנות ומתגייסת למשטרה המקומית כדי לעזור למוטרדים, להגן על תושבי העיירה ולגלות מידע על עברה. אמילי רוז - אודרי פרקר סוכנת פדרלית חסרת משפחה, חברים וקשרים אישיים, שנשלחת למשימה בהייבן ומחליטה להישאר בה. לוקאס בריאנט - ניית'ן וורנוס שוטר מקומי ההופך לשותף של אודרי. סובל מצרה המאובחנת כמחלה אידיופתית במערכת העצבים. אריק בלפור - דוק קרוקר תושב הגר בספינה קטנה ועוסק בהברחת סחורה. מיודד עם ניית'ן מילדות, אך מסוכסך איתו בעונה הראשונה. ניקולס קמפבל - גרלנד וורנוס, צ'יף המשטרה המקומית ואביו של ניית'ן. ריצ'רד דונאט - וינס טיגס, עיתונאי, אחיו של דייב. ג'ון דנסוורת' - דייב טיגס, עיתונאי, אחיו של וינס. מרי קולין צ'יזולום - אלינור קאר, חוקרת רפואית. מישל מונטית' - ג'וליה קאר, רופאה, בתה של אלינור. סטיבן מקהטי - אד דריסקול, כומר המסית את קהילתו נגד המוטרדים אותם הוא מכנה "מקוללים". אן קיילון - ג'ס מיניון, ציידת הדואגת לחיות בר. קיית'לין מונרו - אודרי פרקר, סוכנת פדרלית עם קשר מסתורי לדמות הראשית. ג'ייסון פריסטלי - כריס ברודי, ביולוג ימי, מאמן נבחרת ליטל ליג בייסבול, בנו של ראש העיר. וינסה אנטוני - אווי ראיין, שותפה לשעבר של דוק. אדם קופלנד - דווייט הנדריקסון, "מתקן בעיות" העובד אצל הצ'יף. ברי ויליאמסון - קלייר קלהאן, פסיכיאטרית המטפלת במוטרדים. דוריאן מיסיק - טומי בוון, שוטר מעיר סמוכה שמגיע לחקור מקרה רצח. קייט קלטו - ג'ורדן מקי, חברה בארגון חשאי העוזר למוטרדים. סטיב לאנד - ג'יימס קוגן, "הילד מקולורדו" מהספר עליו מבוססת הסדרה. קולין פרגוסון - ויליאם, זר מסתורי עם ידע רחב על העיירה ועברה. אמה להאנה - ג'ניפר מייסון, עיתונאית המתחברת עם דוק. כריסטיאן קמרגו - וייד קרוקר, אחיו למחצה של דוק. ג'יין איסטווד - גלוריה וראנו, חוקרת רפואית. לורה מנל - שרלוט קרוס, מדענית העובדת במרכז לבקרת מחלות. ויליאם שטנר - קרואטואן, יצור בן אלמוות מממד אחר. הסדרה צולמה כהפקה משותפת אמריקאית-קנדית באולפנים בלוס אנג'לס ובאתרים לאורך החוף הדרומי של נובה סקוטיה, הדומה לחופי מדינת מיין שבה מתרחשת העלילה. מיקומים מרכזיים צולמו בעיירה צ'סטר במטרופולין של הליפקס. הייבן, ברשת החברתית אקס (טוויטר) "הייבן", במסד הנתונים הקולנועיים IMDb (באנגלית) "הייבן", באתר Rotten Tomatoes (באנגלית) "הייבן", באתר Metacritic (באנגלית) "הייבן", במסד הנתונים הקולנועיים KinoPoisk (ברוסית)
פאבל אדמוביץ'

פאבל בוגדאן אדמוביץ' (בפולנית: Paweł Bogdan Adamowicz;‏ 2 בנובמבר 1965 – 14 בינואר 2019) היה פוליטיקאי ועורך דין פולני. הוא כיהן בתפקיד ראש עיריית גדנסק שבפולין מ-1998 עד הירצחו. אדמוביץ' נולד בעיר גדנסק בשנת 1965. הוא רכש את השכלתו באוניברסיטת גדנסק. בשנת 1989 החל לעבוד כעוזר באוניברסיטת גדנסק. בשנים 1990–1993 היה סגן רקטור לענייני סטודנטים. בשנים 1993–1996 סיים הכשרה משפטית כיועץ משפטי. בשנת 1990, לאחר נפילת השלטון הקומוניסטי בפולין באירועי סתיו העמים, החל אדמוביץ' את כהונתו כחבר במועצת עיריית גדנסק. הוא כיהן בתפקיד זה עד לשנת 1998, אז מונה לראש העיר. בשנת 2002 אושרר מינויו של אדמוביץ' ברוב של 70% מהקולות. במהלך תקופת כהונתו, עוטר אדמוביץ' בפרסים רבים על ידי מנהיגים בפולין ומחוצה לה, ביניהם יוחנן פאולוס השני ואלכסנדר קוושנייבסקי. אדמוביץ' הביע תמיכה בזכויות להט"ב ובקהילה היהודית בפולין. בינואר 2019 נרצח אדמוביץ' במהלך מופע צדקה על ידי אסיר משוחרר, שטען כי מפלגתו של אדמוביץ', המצע האזרחי, אשמה במאסר שלו. בשנת 1999 התחתן אדמוביץ' עם מגדלנה אברמסקה, סטודנטית למשפטים באוניברסיטת גדנסק, אותה הכיר במהלך לימודיו. לימים היא הפכה לפרופסור למשפטים באותה אוניברסיטה. יש להם שתי בנות, אנטונינה (ילידת 2003) וטרזה (ילידת 2010). מדיה וקבצים בנושא פאבל אדמוביץ' בוויקישיתוף אתר האינטרנט הרשמי של פאבל אדמוביץ' (בפולנית) פאבל אדמוביץ', ברשת החברתית פייסבוק פאבל אדמוביץ', ברשת החברתית אקס (טוויטר) פאבל אדמוביץ', ברשת החברתית אינסטגרם פאבל אדמוביץ', באתר "Find a Grave" (באנגלית) Prezydent Miasta Gdańska |Curriculum Vitae, Portal Miasta Gdańska משה בסון, אבל בפולין: מת ראש העיר שנדקר על הבמה, באתר ynet, 14 בינואר 2019 "Who was Pawel Adamowicz?". BBC News (באנגלית בריטית). 2019-01-14. נבדק ב-2020-05-12. ערך זה הוא קצרמר בנושא פולנים ובנושא פוליטיקאים. אתם מוזמנים לתרום לוויקיפדיה ולהרחיב אותו.
הר אלן (ארץ ויקטוריה)

הר אלן (באנגלית: Mount Allen) הוא הר בארץ ויקטוריה שבאנטארקטיקה. גובהו של ההר 1,400 מטרים מעל פני הים. ההר מתנשא בין קרחון קלארק לבין ראשו של עמק גרינווד. ההר מופה לראשונה על ידי משלחת החקר האנטארקטית של אוניברסיטת ויקטוריה מוולינגטון שבניו זילנד. המשלחת חקרה את האזור בין השנים 1960–1959. ההר נקרא על שם א.ד. אלן (A. D. Allen), אחד הגאולוגים של משלחת החקר. • B.R. WILLIAMSON, K.J. KREUTZ, P.A. MAYEWSKI, N.A.N. BERTLER, S. SNEED, M. HANDLEY, D. INTRONE, A coastal transect of McMurdo Dry Valleys (Antarctica) snow and firn: marine and terrestrial influences on glaciochemistry, Journal of Glaciology, Vol. 53, No. 183, 2007, P 686 הר אלן באתר הסקר הגאולוגי של ארצות הברית הר אלן באתר הגאזט האנטארקטי של ממשלת ניו זילנד הר אלן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
לאורך הים

"לאורך הים" הוא סינגל שהוקלט על ידי הזמרת-יוצרת הישראלית עפרה חזה. את השיר כתבה והלחינה אילה אשרוב. השיר יצא לאור בשנת 1994, כסינגל מתוך אלבומה השישה עשר של חזה, "כל הנשמה". במשך הזמן נכנס השיר לקלאסיקה הישראלית והפך לנכס צאן ברזל בישראל. עם יציאתו נכנס השיר אל המקום ה-17 במצעד של רשת ג'. בתחילת 1994, עוד בטרם יציאת האלבום, ביצעה חזה את השיר בתוכניתו של דודו טופז "רשות הבידור" בערוץ 2. היא סיפרה בתוכנית: "כאשר שמעתי את השיר מאוד מאוד אהבתי, הוא מאוד ריגש אותי. הוא מבטא את האווירה שלנו כאן בארץ, לצערי הוא מאוד אקטואלי בימים אלה". השיר הפך בהמשך גם לשיר הזיכרון של עפרה עצמה, וגם מרבים להשמיעו ביום הזיכרון לחללי מערכות ישראל. כותבת השיר, אילה אשרוב, אמרה עליו: ”אני לא יודעת אם באמת התכוונתי לכל העומקים שיש בשיר, ושבגללם הוא מדבר לכל כך הרבה אנשים... כתבתי אותו סמוך לשחרור מהצבא, אחרי שעברתי חוויה רגשית חזקה בתור בחורה צעירה. הייתי כמעט בת 20, עסוקה בכל מיני אהבות. עפרה חזה הוציאה את השיר ב-1994, ואחרי שרבין נרצח, היא שרה אותו באזכרה בכיכר, ואז התחיל כל העניין סביבו. אני בכלל לא הייתי פה, ואני זוכרת שהייתי בהלם: באותו זמן הייתי כל כך עסוקה בניסיונות להבין איך כותבים מוזיקה, להבין מי אני, ליצור את עצמי – שבאיזשהו מקום לא הבנתי את גודל העניין, ואולי גם לא רציתי. אולי הייתה כאן איזושהי הדחקה. כביכול, עזבתי את הארץ בשיא, אבל איך אדם יכול להיות בשיא בגיל כל כך צעיר?” () בשנת 1995 ביצעה את השיר בעצרת הזיכרון במלאת 30 יום לרצח יצחק רבין, בליווי קטע הפתיחה משירה "כל הנשמה". ביצוע זה הושמע גם בתחנות הרדיו השונות. השיר גם נכלל באלבום "שלום, חבר", שהופק במשותף על ידי חברות התקליטים אן אם סי, הד ארצי, הליקון ופונוקול בעקבות רצח רבין, כאלבום זיכרון. מאז משמש השיר כאחד מסמלי הזיכרון של רצח רבין. בשנת 2002, בערב מחווה לזכרה של עפרה, סיפר מנכ"ל "הד ארצי" דני וייס, שבעת עריכת אלבום האוסף "מנגינת הלב" הוא העדיף להכניס לאלבום את ההקלטה מהעצרת ולא את הגרסה שמופיעה באלבום "כל הנשמה" מכיוון שהוא רצה להעביר את אותו רגע מיוחד מהעצרת. השיר נבחר במקום השלישי במצעד שיריה של עפרה חזה (אחרי השירים "מישהו הולך תמיד איתי" ו"גבריאל"). המצעד שודר ברשת ג'' בפברואר 2010, לציון עשר שנים למותה. בשנת 2018, לקראת יום השנה ה-18 למותה של חזה, ויום הולדתה ה-60, יזמו חברת הליקון מיוזיק ותחנת הרדיו כאן גימל פרויקט הקלטות של ביצועים חדשים ללהיטים הגדולים, השיר "לאורך הים" היה השיר הראשון שהוקלט בפרויקט על ידי אברהם טל. האלבום עם שירי הפרויקט, קול הנשמה: שרים עפרה חזה, יצא ב-19 בנובמבר 2018. לאורך השנים זכה השיר לגרסאות כיסוי נוספות, ובהן של אתי אנקרי, יואב יצחק ואחרים. סרטון השיר לאורך הים באתר יוטיוב מילות השיר "לאורך הים", באתר שירונט שיר אחד, לאורך הים | עפרה חזה, באתר כאן – תאגיד השידור הישראלי, 4 במרץ 2024 29.5.1994 – פזמונט, באתר pizmonet.co.il עפרה חזה בתוכניתו של דודו טופז באתר יוטיוב עופר נחשון, רשת ג', תמיד הולכת איתי: מצעד השירים של עפרה חזה, באתר nrg‏, 22 בפברואר 2010. ירדן אלעזר, כתבה להיט לעפרה חזה, שרה דואט עם אריק איינשטיין, ועכשיו היא לבד, באתר Xnet‏, 29 בינואר 2020 רצח רבין והמוזיקה הישראלית, רוביק רוזנטל, "הזירה הלשונית" מצעד שירי עפרה חזה – פזמונט, באתר pizmonet.co.il אברהם טל שר עפרה חזה, לאורך הים באתר yosmusic.com
לולה גלאודיני

לולה לונה גלאודיני (באנגלית: Lola Luna Glaudini; נולדה ב-24 בנובמבר 1971) היא שחקנית קולנוע וטלוויזיה יהודייה-אמריקאית. התפרסמה תחילה בשל תפקידה בתור סוכנת ה-FBI דבורה סיסירון בסדרה "הסופרנוס" (2004-2001) ברשת HBO, לאחר מכן בשל תפקידה בתור אל גרינווי (אנ') בשתי העונות הראשונות של הסדרה "מחשבות פליליות" (2006-2005) ברשת CBS ובתור אניטה נובאק בסדרה "ריי דונובן" (2019-2018) ברשת שואוטיים. גלאודיני נולדה במנהטן שבניו יורק; אביה, רוברט גלאודיני (אנ') הוא מחזאי אמריקאי ממוצא איטלקי. אימה, נינה דיאן רוזן (לבית קפלר), היא סופרת ומדריכה בקולג' קהילתי בקליפורניה והיא בת למשפחה יהודית. היא למדה בבית הספר התיכון ג'ון מרשל, ולאחר מכן למדה במכללה לאמנויות בארד קולג' (אנ'). בשנת 1996 קיבלה את תפקידה הראשון בסרט "Without a Map" בדמותה של אנה. בשנים 1996–1999 שיחקה בתפקיד משני בסדרת הטלוויזיה האמריקאית "NYPD Blue". בשנים 2001–2004 שיחקה בתפקיד משני בתור סוכנת ה-FBI דבורה סיסרון בסדרת הדרמה זוכת הפרסים "הסופרנוס" של רשת HBO. בשנים 2003–2004 השתתפה בתפקיד מרכזי בסדרה "The Handler". בשנים 2005–2006 השתתפה בתפקיד ראשי בשתי העונות הראשונות של סדרת הטלוויזיה "מחשבות פליליות" של רשת CBS. גלאודיני שיחקה גם במספר מחזות שכתב אביה, ואף זכתה בפרס הדרמה-לוג (אנ') לשחקנית הטובה ביותר, על תפקידה במחזה "Demonology". בשנת 2003 התארסה למעצב התכשיטים סטיוארט אינגלנד, ובשנת 2005 השניים נישאו. לזוג שני בנים. הם מתגוררים כיום בברוקלין, ניו יורק. מדיה וקבצים בנושא לולה גלאודיני בוויקישיתוף לולה גלאודיני, במסד הנתונים הקולנועיים IMDb (באנגלית) לולה גלאודיני, באתר AllMovie (באנגלית) לולה גלאודיני, במסד הנתונים הקולנועיים KinoPoisk (ברוסית) Adeola Seun, Who is Lola Glaudini and The Spouse (Stuart England), Why Did She Leave Criminal Minds?, JustRichest Biography and Celebrity Profiles, Full Net Worth, Movies & TV, ‏2019-04-23 (באנגלית) Lola Glaudini - biography with personal life, married and affair information. A collection of facts like affair, married, spouse, salary,height,weight, net worth, bio, career, children, rumors,boyfriend,husband and dating, allstarbio, ‏2017-05-04 (באנגלית) Telestar.fr, Esprits criminels : que devient Lola Glaudini, alias Elle Greenaway ? [Photos - Télé Star], www.telestar.fr, ‏2015-09-19 (בצרפתית)
שון פארקס

שון פארקס (באנגלית: Shaun Parkes; נולד ב-9 בפברואר 1973) הוא שחקן אנגלי. פארקס נולד בעיר לונדון. בגיל 16 נרשם ללימודי דרמה בסלטק קולג'. שנתיים אחר כך התקבל ללימודים באקדמיה המלכותית לאמנות הדרמה (RADA). אחרי ששיחק בתפקידי משנה בתיאטרון ובטלוויזיה, פריצת הדרך שלו הייתה ב-1999 בסרט "אקסטזי" (Human Traffic). בהמשך הופיע בסרטים כגון "Clubbed", "המומיה חוזרת", "דברים שצריך לעשות לפני גיל 30", ובסרט עטור השבחים "רמז לסקנדל". בטלוויזיה שיחק פרקס בסדרות כגון "לוק, סטוק...", "Servants", "קזנובה" ו"דוקטור הו" של ראסל טי דייוויס. בתיאטרון כיכב פארקס לצדם של דייוויד תרלפול וניל סטוק במחזה זוכה הפרסים "Blue/Orange" מאת ג'ו פנהול שהוצג בווסט אנד. עוד שיחק במחזה "Elmina's Kitchen" מאת קוואם קוויי-ארמה, ובמחזה "טיטוס אנדרוניקוס" גילם את אהרון בתיאטרון שייקספיר גלוב. פארקס כיכב בתפקיד ראשי בסדרת הטלוויזיה הבלשית "מוזס ג'ונס" של ערוץ BBC Two, כשלצידו שיחק מאט סמית. דיגר במחזה "Elmina's Kitchen"‏ (2005) אהרון המורי במחזה השייקספירי "טיטוס אנדרוניקוס" בתיאטרון הגלוב (2006) שון פארקס, במסד הנתונים הקולנועיים IMDb (באנגלית) שון פארקס, באתר AllMovie (באנגלית) שון פארקס, במסד הנתונים הקולנועיים KinoPoisk (ברוסית) "BBC - Press Office - Moses Jones". Bbc.co.uk. נבדק ב-15 בפברואר 2015. {{cite web}}: (עזרה)